proxectonos/corpus_dominio_legal_administrativo_tmp huggingface dataset:
RESOLUCIÓN do 2 de decembro de 1998, da Dirección Xeral de Universidades, pola que se fai pública a relación provisional de solicitantes beneficiarios e excluídos das accións de apoio económico ós estudiantes universitarios, convocadas por Orde do 27 de marzo de 1998 (Diario Oficial de Galicia do 6 de abril).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/12/1998

Rematado o proceso de selección dos beneficiarios das accións de apoio económico ós estudiantes universitarios, correspondentes ós anexos III e VIII da Orde do 27 de marzo de 1998 (Diario Oficial de Galicia nº 65, do 6 de abril) pola que se convocan as citadas accións, e unha vez atendida a proposta da comisión avaliadora nomeada para o efecto segundo Resolución do 30 de xuño de 1998 (Diario Oficial de Galicia nº 130, do 8 de xullo), procede facer pública a relación provisional de beneficiarios de conformidade coas respectivas bases.
En consecuencia, esta dirección xeral
RESOLVE:
Primeiro.-Facer pública a relación provisional de solicitantes beneficiarios e excluídos das accións de apoio económico ós estudiantes universitarios convocadas por Orde do 27 de marzo de 1998 (Diario Oficial de Galicia nº 65, do 6 de abril), detalladas a continuación:
Anexo III: premios Fin de Carreira da Comunidade Autónoma de Galicia para alumnos universitarios que rematen os estudios no ano 1998.
Anexo VIII: bolsas de residencia para a realización de estudios universitarios de 1º, 2º ou 3º ciclo, no curso 1998-1999, en centros da Comunidade Autónoma destinadas ós galegos que residan fóra de Galicia e ós seus descendentes.
Segundo.-As listas provisionais de beneficiarios e excluídos exporanse nos taboleiros de anuncios da Consellería de Educación e Ordenación Universitaria, das súas delegacións provincais e dos vicerrectorados de estudiantes das tres universidades galegas. Tamén se poderá acceder ás devanditas listas a través da páxina web da Xunta de Galicia (Consellería de Educación e Ordenación Universitaria, Dirección Xeral de Universidades, Servicio de Apoio e Orientación ós Estudiantes Universitarios).
Terceiro.-Contra esta resolución poderase formular reclamación no prazo de dez (10) días naturais, contados desde o día seguinte ó da publicación desta resolución no Diario Oficial de Galicia.
A reclamación presentarase no rexistro xeral da Consellería de Educación e Ordenación Universitaria ou por calquera das formas previstas no artigo 38.4º da Lei 30/1992, de réxime xurídico das administracións públicas e do procedemento administrativo común.
Santiago de Compostela, 2 de decembro de 1998.
J. Eduardo López Pereira
Director xeral de Universidades
10786
RESOLUCIÓN do 3 de novembro de 1998 da delegación de competencias no director do Servicio de Publicacións desta universidade.
UNIVERSIDADE DE VIGO — III. OUTRAS DISPOSICIÓNS — 09/12/1998

Visto o Regulamento do Servicio de Publicacións desta universidade, aprobado pola Xunta de Goberno
do día 25 de novembro de 1996, no que se fan constar que aquelas funcións xurídico económicas ás que se fai referencia nos artigos do título III e en outros deste regulamento, especialmente en materia de contratación, serán subscritos polo Servicio de Publicacións, se o rector outorga unha delegación de competencias no director do servicio.
Polo exposto, coa finalidade de axiliza-las xestións do dito servicio, este rectorado, de conformidade co disposto nos estatutos e o Regulamento de contratación desta universidade e en termos do artigo 13 da Lei 30/1992, dicta a seguinte resolución:
1º Deléganse no director do Servicio de Publicacións desta universidade, Antón Palacio Sánchez, as facultades que correspondan a este rectorado como órgano de contratación desta universidade, delegación que alcanza exclusivamente ós contratos que recolle o mencionado regulamento, sendo nulos de pleno dereito aqueles que outorgue excedendo os límites marcados.
2º En todo contrato que subscriba farase expresa referencia a esta delegación e na súa tramitación cumpriranse as esixencias do ordenamento xurídico, en especial da Lei 13/1985.
3º A presente delegación que será publicada no DOG, poderá ser revogada, en calquera momento, por esta rectorado.
Vigo, 3 de novembro de 1998.
Domingo Docampo Amoedo
Rector da Universidade de Vigo
10931
ORDE do 27 de novembro de 1998 pola que se amplía o prazo para comunica-la aprobación e a contía das axudas que se concedan ás solicitudes formuladas ó abeiro da Orde do 15 de xuño de 1998 de axudas a medidas forestais na agricultura.
CONSELLERÍA DE MEDIO AMBIENTE — III. OUTRAS DISPOSICIÓNS — 09/12/1998

Con data do 17 de xuño de 1998, a Consellería de Medio Ambiente publicou no DOG a Orde do 15 de xuño de 1998 de axudas a medidas forestais na agricultura.
O prazo de admisión de solicitudes presentadas ó abeiro da dita orde rematou o día 8 de outubro de 1998.
No punto 4º do artigo 10 da mencionada orde establécese o seguinte:
A Consellería de Medio Ambiente comunicará nun máximo de 90 días a partir da finalización dos prazos de admisión de solicitudes a aprobación e contía das axudas. A falta de comunicación no citado prazo entenderase desestimatoria da petición de axuda, esgotando a vía administrativa e contra a que poderá interpoñerse recurso contencioso-administrativo ante o Tribunal Superior de Xustiza de Galicia.
Este prazo remata o día 6 de xaneiro de 1999.
O elevado número das solicitudes presentadas e a complexidade da documentación que hai que revisar en cada unha delas, imposibilita a realización, antes do día 6 de xaneiro de 1999, dos trámites administrativos anteriores á aprobación.
En consecuencia e ó abeiro do disposto no artigo 42 da Lei 30/1992, do 26 de novembro, de réxime xurídico das administracións públicas e do procedemento administrativo común,
DISPOÑO:
Artigo único.-Amplíase o prazo para a comunicación da aprobación e contía das axudas que se concedan ás solicitudes presentadas ó abeiro da Orde do 15 de xuño de 1998 de axudas a medidas forestais na agricultura, ata o día 6 de abril de 1999.
Santiago de Compostela, 27 de novembro de 1998.
Carlos del Álamo Jiménez
Conselleiro de Medio Ambiente
11057
ORDE do 27 de novembro de 1998 pola que se amplía o prazo para comunica-la aprobación e a contía das axudas que se concedan ás solicitudes formuladas ó abeiro da Orde do 15 de xuño de 1998 de axudas a accións de desenvolvemento e ordenación dos bosques.
CONSELLERÍA DE MEDIO AMBIENTE — III. OUTRAS DISPOSICIÓNS — 09/12/1998

Con data do 17 de xuño de 1998, a Consellería de Medio Ambiente publicou no DOG a Orde do 15 de xuño de 1998 de axudas a accións de desenvolvemento e ordenación dos bosques.
O prazo de admisión de solicitudes presentadas ó abeiro da dita orde rematou o día 8 de outubro de 1998.
No punto 4º do artigo 12 da devandita orde establécese o seguinte:
A Consellería de Medio Ambiente comunicará nun máximo de 90 días a partir da finalización dos prazos de admisión de solicitudes a aprobación e a contía das axudas. A falta de comunicación no citado prazo entenderase desestimatoria da petición de axuda, esgotando a vía administrativa e contra a que poderá interpoñerse recurso contencioso-administrativo ante o Tribunal Superior de Xustiza de Galicia.
Este prazo remata o día 6 de xaneiro de 1999.
O elevado número de solicitudes presentadas, e a complexidade da documentación que hai que revisar en cada unha delas, imposibilita a realización antes do día 6 de xaneiro de 1999 dos trámites administrativos anteriores á aprobación da axuda.
En consecuencia, e ó abeiro do disposto no artigo 42 da Lei 30/1992, do 26 de novembro, de réxime xurídico das administracions públicas e do procedemento administrativo común,
DISPOÑO:
Artigo único.-Amplia-lo prazo para a comunicación da aprobación e contía das axudas que se concedan ás solicitudes presentadas ó abeiro da Orde do 15 de xuño de 1998 de axudas a accións de desenvolvemento e ordenación dos bosques, ata o día 6 de abril de 1999.
Santiago de Compostela, 27 de novembro de 1998.
Carlos del Álamo Jiménez
Conselleiro de Medio Ambiente
11051
CORRECCIÓN de erros.-Orde do 23 de novembro de 1998 pola que se establecen axudas periódicas de prevención e apoio a familias para a integración do menor.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 17/12/1998

Advertidos erros na devandita orde, publicada no Diario Oficial de Galicia nº 237, do mércores 9 de
decembro de 1998, cómpre face-la seguinte corrección:
No artigo 6, onde di: «o prazo de presentación de solicitudes será dun mes a partir...», debe dicir: «o prazo de presentación de solicitudes será de 45 días a partir...».
11160
RESOLUCIÓN do 11 de decembro de 1998, da Secretaría Xeral e do Patrimonio da Consellería de Economía e Facenda, pola que se emprazan as partes interesadas no recurso contencioso-administrativo 03/0009451/1998.
CONSELLERÍA DE ECONOMÍA E FACENDA — III. OUTRAS DISPOSICIÓNS — 21/12/1998

A Sala do Contencioso-Administrativo, sección Terceira, do Tribunal Superior de Xustiza de Galicia, reclamoulle a esta consellería o expediente correspondente ó recurso contencioso-administrativo número 03/0009451/1998, interposto por Juan José Llerena Orgaz contra a Orde do 22 de setembro de 1998, da Consellería de Economía e Facenda, aprobatoria do deslindamento parcial do dominio público afecto ás obras do camiño e canle de regadío da marxe esquerda do río Ulla, na zona de Carreiras-Pontecesures (Pontevedra) (DOG nº 198, do 13 de outubro).
En consecuencia, esta secretaría, de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, acorda remiti-lo citado expediente administrativo, o que se notifica para xeral coñecemento de tódalas persoas interesadas no procedemento, e se emprazan para que poidan comparecer en autos no prazo de nove días.
Santiago de Compostela, 11 de decembro de 1998.
Emilio Álvarez Rey
Secretario xeral e do Patrimonio da Consellería de Economía e Facenda
11467
ORDE do 23 de novembro de 1998 pola que se comunica a ampliación do importe existente para a concesión de axudas ós estudios náutico e marítimo-pesqueiros nos centros docentes dependentes da Consellería de Pesca, Marisqueo e Acuicultura, para o curso académico 1998-1999, convocadas por Orde do 4 de agosto de 1998.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 02/12/1998

A Orde do 4 de agosto de 1998 (DOG nº 160, do 19-8-1998), sobre axudas ós estudios náutico e marítimo-pesqueiros nos centros docentes dependentes da Consellería de Pesca, Marisqueo e Acuicultura, para o curso académico 1998-1999, establecía no seu artigo 1, parágrafo 2º, unha limitación á contía máxima das axudas cifrada en vintedous millóns de pesetas.
A existencia de crédito permite dispoñer de máis fondos para a concesión das axudas convocadas pola orde citada. Dado que nela se limitaba a cantidade máxima á existente no orzamento vixente, e ante a gran demanda de solicitantes, parece conveniente facer público o incremento da dita contía.
Polo exposto,
DISPOÑO:
Artigo único.-Amplíase o importe máximo das axudas convocadas pola Orde de 4 de agosto de 1998 ata a cantidade de 25.000.000 de pesetas con cargo á partida orzamentaria 12.04.480.0 do programa 322.S, cofinanciado polo Fondo Social Europeo, do orzamento da Comunidade Autónoma de Galicia para 1998.
Santiago de Compostela, 23 de novembro de 1998.
P.D. (17-12-1997, DOG nº 246, do 22)
Juan José Álvarez Pérez
Secretario xeral da Consellería de Pesca,
Marisqueo e Acuicultura
10430
ORDE do 30 de novembro de 1998 pola que se modifica parcialmente a do 30 de xaneiro de 1998, pola que se dispón a concesión de axudas a persoas físicas e xurídicas por razón de interese social ou humanitario.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 02/12/1998

A disposición primeira da Orde do 30 de xaneiro de 1998 (Diario Oficial de Galicia nº 22, do 3 de febreiro), establece que a Consellería da Presidencia e Administración Pública poderá conceder axudas económicas por razón de interese social ou huma
nitario, por un importe de 17.250.000 ptas., con cargo á aplicación orzamentaria 04.09.121A.480.0.
Desde o 4 de febreiro, data da súa entrada en vigor, ata o 31 de outubro de 1988, a cantidade de solicitudes recibidas é significativamente superior ás de anos anteriores, incremento que afecta especialmente a modalidade de interese humanitario nas que o fundamento destas axudas é o de paliar feitos imprevisibles de urxente atención, nos que os seus destinatarios requiren dunha atención perentoria na obtención de recursos. Todo iso aconsella unha ampliación da cantidade que para o ano 1998 ten establecida a Consellería da Presidencia e Administración Pública, polo que, en uso das atribucións que teño conferidas, e tendo en conta a existencia de crédito axeitado e suficiente,
DISPOÑO:
Primeiro.-A cantidade establecida na disposición primeira da Orde do 30 de xaneiro de 1998 amplíase nunha contía de 1.500.000 ptas. co que a Consellería da Presidencia e Administración Pública poderá conceder axudas económicas por razón de interese social e humanitario por un importe de 18.750.000 ptas. con cargo á aplicación orzamentaria 04.09.121A.480.0, existindo crédito suficiente na partida indicada nos orzamentos da Comunidade Autónoma para 1998.
Disposición derradeira
A presente orde entrará en vigor o día da súa publicación no Diario Oficial de Galicia.
Santiago de Compostela, 30 de novembro de 1998.
Dositeo Rodríguez Rodríguez
Conselleiro da Presidencia e Administración
Pública
10832
CORRECCIÓN de erros.-Orde do 19 de outubro de 1998 pola que se autoriza definitivamente o centro privado de artes plásticas e deseño Silvent de Ferrol (A Coruña), para imparti-los ciclos formativos de grao superior Estilismo da indumentaria, Modelismo da indumentaria e Fotografía artística.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/12/1998

Advertido erro na devandita orde, publicada no DOG nº 222, do luns, 16 de novembro de 1998, cómpre face-la oportuna corrección:
-Na páxina 12.279, columna dereita, onde di: «-1 ciclo formativo de grao superior Estilismo da indumentaria 2 unidades 830 postos/unidade)», debe dicir: «-1 ciclo formativo de grao superior Estilismo da indumentaria 2 unidades (30 postos/unidade)».
11105
RESOLUCIÓN do 27 de novembro de 1998, da Dirección Xeral de Universidades, pola que se fan públicas as listas de aspirantes admitidos e excluídos, por documentación, nas bolsas para alumnos que cursen estudios de primeiro ou segundo ciclo nas universidades galegas no curso 1998-1999, complementarias ás bolsas e axudas ó estudio de carácter xeral do MEC.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/12/1998

Por Orde do 17 de setembro de 1998 (DOG nº 206, do 23 de outubro) convócanse bolsas para alumnos que cursen estudios de primeiro ou segundo ciclo nas universidades galegas no curso 1998-1999, complementarias ás bolsas e axudas de carácter xeral do Ministerio de Educación e Cultura (Orde do 30 de xuño, BOE do 22-7-1997), establecéndose que os servicios da Dirección Xeral de Universidades, comprobarán que tódalas solicitudes reúnen os requisitos establecidos na citada orde, e publicará unha resolución no DOG, indicando os lugares onde estarán expostas as listas de admitidos e excluídos, por documentación, sinalando, se é o caso, as causas da exclusión.
En consecuencia, esta dirección xeral
RESOLVE:
Primeiro.-Facer pública a relación de solicitantes admitidos e excluídos, por documentación, das bolsas para alumnos que cursen estudios de primeiro ou segundo ciclo nas universidades galegas no curso 1998-1999, convocadas por Orde do 17 de setembro de 1998 (DOG do 23 de outubro), exposta nos taboleiros de anuncios da Consellería de Educación e Ordenación Universitaria, das súas delegacións provinciais e dos vicerrectorados de estudiantes das tres universidades de Galicia. Tamén se poderá acceder ás devanditas listas a través da páxina web da Xunta de Galicia (Consellería de Educación e Ordenación Universitaria, Dirección Xeral de Universidades, Servicio de Apoio e Orientación ós Estudiantes Universitarios).
Segundo.-Sinalar, de se-lo caso, a causa ou causas de exclusión.
Terceiro.-Outorgar un prazo de dez (10) días, contados desde o día seguinte ó da publicación desta resolución no Diario Oficial de Galicia, para que os interesados poidan formular perante a Dirección Xeral de Universidades as reclamacións que coiden oportunas.
Santiago de Compostela, 27 de novembro de 1998.
José Eduardo López Pereira
Director xeral de Universidades
10864
DECRETO 344/1998, do 20 de novembro, polo que se acepta a cesión, a título gratuíto, dun predio situado no termo municipal de Valga (Pontevedra), feita a favor da Comunidade Autónoma de Galicia para a construcción dun centro de ensino secundario.
CONSELLERÍA DE ECONOMÍA E FACENDA — III. OUTRAS DISPOSICIÓNS — 03/12/1998

O Pleno da corporación municipal de Valga, en sesión celebrada o 16 de marzo de 1998, acordou a cesión á Xunta de Galicia dun predio para a construcción dun centro de ESO e ESPO.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma galega, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta, por proposta da Consellería de Economía e Facenda. Así mesmo, os artigos 23.1º da dita lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco; se ben non se consideran carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, de conformidade coa proposta do conselleiro de Economía e Facenda, feita nos termos nos que o Concello de Valga acordou a cesión e logo de deliberación do Consello da Xunta de Galicia na súa reunión do día vinte de novembro de mil novecentos noventa e oito,
DISPOÑO:
Artigo 1º
Acéptase, nos termos fixados no acordo do Pleno do Concello de Valga, a cesión gratuíta feita polo dito concello a favor da Comunidade Autónoma de Galicia do terreo situado no monte de Baño, parroquia de Xanza, termo municipal de Valga (Pontevedra) dunha superficie aproximada de 12.000 m que se segregará do predio matriz denominado Casal. Linda ó norte e ó sur, estrada; e ó leste e ó oeste, campo de fútbol que se segregará do dito predio matriz.
O predio matriz figura inscrito no Rexistro da Propiedade de Caldas de Reis, no tomo 465, libro 66 de Valga, folio 176, predio nº 6.025, inscrición 1ª.
Artigo 2º
O inmoble cedido destínase á construcción pola Consellería de Educación e Ordenación Universitaria dun centro de ensino secundario.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e a inscrición do ben no rexistro da propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, vinte de novembro de mil novecentos noventa e oito.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
10947
ORDE do 23 de novembro de 1998 pola que se lle autoriza o bacharelato da modalidade de tecnoloxía ó centro privado Apóstol Santiago de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/12/1998

Examinado o expediente instruído por instancia do titular do centro privado Apóstol Santiago de Vigo, no que se solicita autorización do bacharelato da modalidade de tecnoloxía.
Tendo en conta que o expediente foi tramitado pola Delegación Provincial da Consellería de Edu
cación e Ordenación Universitaria de Pontevedra, que se remite cos informes correspondentes.
Vistos a Lei 1/1990, do 3 de outubro (BOE do 4), de ordenación xeral do sistema educativo, Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que concorren no expediente os requisitos esixidos nas disposicións vixentes para poder acceder ó solicitado.
Esta consellería, por proposta da Dirección Xeral de Centros e Inspección Educativa,
DISPÓN:
Primeiro.-Autoriza-lo bacharelato da modalidade de tecnoloxía, segundo se especifica no anexo desta orde.
Segundo.-Antes do inicio das ensinanzas que se autorizan, a Delegación Provincial da Consellería de Educación e Ordenación Universitaria, logo de informe da Inspección Educativa, aprobará expresamente a relación de persoal que impartirá docencia no dito centro.
Terceiro.-Queda o centro obrigado ó cumprimento da lexislación vixente e a solicita-la oportuna revisión cando teña que modificarse calquera dos datos que sinala a presente orde.
Santiago de Compostela, 23 de novembro de 1998.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Vigo.
Localidade: Vigo.
Enderezo: Sanjurjo Badía, nº 79.
Código do centro: 36010903.
Denominación específica: Apóstol Santiago.
Titular: Compañía de Jesús.
Ensinanzas que se autorizan: bacharelato da modalidade de tecnoloxía.
Composición resultante:
a) Centro de educación infantil: 6 unidades.
b) Centro de educación primaria: 24 unidades.
c) Centro de educación secundaria: 16 unidades de educación secundaria obrigatoria.
d) Centro de bacharelato: 10 unidades das modalidades de ciencias da natureza e da saúde, humanidades e ciencias sociais e tecnoloxía.
11289
RESOLUCIÓN do 24 de novembro de 1998, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0001807/1997, interposto por Antonio Piñeiro Domínguez.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/12/1998

O 18 de novembro de 1998, a Consellería de Educación e Ordenación Universitaria recibe da sección primeira da Sala do Contencioso-Administrativo do Tribunal Superior de Xustiza de Galicia a providencia polo que se admite o recurso contencioso-administrativo nº 01/0001807/1997, interposto por Antonio Piñeiro Domínguez, contra silencio administrativo por parte da Consellería de Educación e Ordenación Universitaria, sobre solicitude de reintegro de cantidade por asistencia a un congreso.
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento, e emprázanse para que poidan comparecer en autos na sección primeira da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 24 de novembro de 1998.
Máximo García Serrano
Secretario xeral da Consellería de Educación
e Ordenación Universitaria
11196
CORRECCIÓN de erros.-Orde do 30 de outubro de 1998 pola que se suprimen e se modifican centros públicos de educación infantil e primaria no ámbito da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/12/1998

Advertidos erros na devandita orde, publicada no DOG nº 218, do martes, 10 de novembro de 1998, cómpre face-la oportuna corrección:
Na páxina 12.072, do anexo I da dita orde, onde figura como suprimida a escola de educación infantil Régoa de Bértoa, código 15002487, non procede a supresión da dita escola.
11023
ORDE do 27 de novembro de 1998 pola que se establecen as características técnicas que deben cumpri-las publicacións que conteñan resultados estatísticos oficiais da Comunidade Autónoma de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 17/12/1998

O artigo 29 da Lei 9/1988, do 19 de xullo, de estatística de Galicia, modificada pola Lei 7/1993, do 24 de maio, sinala a obriga de difundir publicamente as estatísticas comprendidas no Plan Galego de Estatística.
De acordo coas indicacións da Comisión Permanente de Publicacións, creada polo artigo 4 do Decreto 316/1990, do 8 de xuño, o obxecto desta orde é establece-lo anagrana que permita identificar facilmente a serie de publicacións estatísticas derivadas da execución do citado plan e dos programas estatísticos anuais que o desenvolven.
En consecuencia, de acordo co artigo 39 da Lei 9/1988, do 19 de xullo, de estatística de Galicia, e en uso das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro,
DISPOÑO:
Artigo único.-Nas publicacións que en execución do Plan Galego de Estatística e dos seus respectivos programas anuais, editen os organismos responsables da súa execución, deberá figurar un anagrama identificativo no que constará o ano de referencia do programa estatístico e o número da operación estatística, que se inserirá na parte superior dereita da portada, de acordo coas medidas e demais características que figuran como modelo no anexo I desta orde.
As follas soltas, folletos, carteis e, en xeral, tódalas publicacións con menos de cincuenta páxinas, ademais das realizadas en soporte dixital, poderán prescindir da cor e utilizar o anagrama en negro.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 27 de novembro de 1998.
Dositeo Rodríguez Rodríguez
Conselleiro da Presidencia e Administración Pública
11402
DECRETO 359/1998, do 4 de decembro, polo que se lle recoñece a galeguidade á agrupación de sociedades representativas de concellos e parroquias de Galicia na Habana-Cuba.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 17/12/1998

En virtude do establecido no artigo 3, parágrafo 2 do Decreto 3/1987, do 8 de xaneiro, publicado no DOG nº 12, que desenvolve regulamentariamente a Lei 4/1983, do 15 de xuño, de recoñecemento da galeguidade, por proposta do conselleiro da Presidencia e Administración Pública, e nos termos que figuran nela, de acordo co informe favorable da Secretaría Xeral de Relacións coas Comunidades Galegas e logo de deliberación do Consello da Xunta de Galicia na súa reunión do día catro de decembro de mil novecentos noventa e oito,
DISPOÑO:
Artigo único.-Recoñéceselle a galeguidade á agrupación de sociedades representativas de concellos e parroquias de Galicia na Habana-Cuba, integrada no seu conxunto por todas aquelas que figuran relacionadas no anexo ó presente decreto.
Disposición derradeira
Este decreto entrará en vigor o día da súa publicación no Diario Oficial de Galicia.
Santiago de Compostela, catro de decembro de mil novecentos noventa e oito.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
ANEXO
1. Sociedad Hijos del Ayuntamiento de Cospeito.
2. Sociedad Aurora de As Somozas.
3. Unión Barcalesa.
4. Sociedad Chantada, Carballedo y sus comarcas.
5. La Unión Mañonesa.
6. Sociedad Hijos del Ayuntamiento de Abadín.
7. Unión de Baleira.
8. Club Chantada y su partido.
9. Sociedad Progreso de Coles.
10. Sociedad Hijos del Ayuntamiento de Cedeira.
11. Sociedad de San Claudio.
12. Sociedad Hijos de Lourenzá.
13. Sociedad Juventud de Baleira y su comarca.
14. Sociedad Hijos del Ayuntamiento de Agolada.
15. Hijos del Ayuntamiento de A Pastoriza.
16. Sociedad Roupar y Lousada.
17. Unión Trivesa.
18. Sociedad Emigrados de Riotorto.
19. Sociedad Hijos del Distrito de Sarria.
20. Sociedad el Valle de Lemos.
21. Círculo Habanero Naturales de A Devesa.
22. Unión Mugardesa.
23. Unión Vilalbesa y su comarca.
24. Sociedad Pontedeume y su partido judicial.
25. Sociedad Naturales de Galicia.
26. Sociedad Hijos del Ayuntamiento de A Capela.
27. Agrupación Valdeorras y Viana.
28. Sociedad O Valadouro.
29. Sociedad Ferrol y su comarca.
30. Sociedad Meira y Pol.
31. Liga Santabaiesa, San Simón y Samariego.
32. Sociedad Hijos del Partido de Corcubión.
33. Sociedad Progreso de Lanzós.
34. Sociedad Taboada, Chantada y Portomarín.
35. Sociedad Hijos del Valle de Ulla y su comarca.
36. Sociedad Partido Judicial de Arzúa.
37. Sociedad Club Navia de Suarna.
38. Sociedad Hijos del Ayuntamiento de Buxán.
39. Sociedad Hijos del Ayuntamiento de A Estrada.
40. Sociedad Hijos del Ayuntamiento de Cerdido.
41. Unión Orensana de La Habana.
42. Sociedad de Calo y Viduído.
11214
DECRETO 357/1998, do 27 de novembro, polo que se declara a urxente ocupación, para efectos de expropiación forzosa, polo Concello de Barro (Pontevedra), dos bens e dereitos necesarios para a realización das obras do proxecto de accesos a Constenla, Viña Vella e O Curuto.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 15/12/1998

O Concello de Barro (Pontevedra), en sesión celebrada o dia 23 de abril de 1998, aprobou o proxecto de acesos a Constenla, Viña Vella e O Curuto, e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 24 de setembro de 1998.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 13 de novembro de 1998.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque coa execución do citado proxecto preténdese dar acceso a unha fonte pública sita no lugar de Constenla, mellora-la infraestructura das vías da zona cun largo medio de 3,50 metros, enlazando as dúas pistas municipais existentes no lugar, así como mellora-la pista do Curuto, que pasaría a ter un largo de 6 metros, o que redundaría nunha mellora da circulación e seguridade vial no citado lugar xa que o número de veciños que resultarían beneficiados sería moi amplo.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintesete de novembro de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Barro (Pontevedra) para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de accesos a Constenla, Viña Vella e O Curuto.
Santiago de Compostela, vintesete de novembro de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
11323
DECRETO 355/1998, do 27 de novembro, polo que se declara a urxente ocupación, para efectos de expropiación forzosa, pola Deputación Provincial de Pontevedra, dos bens e dereitos necesarios para a realización das obras do proxecto de estrada provincial PO 4102 Sisán-Ponte Estacas (Ribadumia).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 15/12/1998

A Deputación Provincial de Pontevedra, en sesión celebrada o día 26 de xuño de 1998, aprobou o proxecto de E.P. PO 4120 Sisán-Ponte Estacas (Ribadumia) e na mesma sesión acordou solicitar da
Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 3 de agosto de 1998.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 11 de novembro de 1998.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque se trata de mellora-la seguridade vial nunha zona na que ultimamente se rexistraron numerosos accidentes, incluso mortais, e por outra banda, como a obra se financia con remanentes do POL 97, se non se executa dentro dos prazos sinalados ó respecto correríase o risco de perde-la subvención.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintesete de novembro de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Pontevedra para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de E.P. PO 4102 Sisán-Ponte Estacas (Ribadumia).
Santiago de Compostela, vintesete de novembro de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
11193
DECRETO 350/1998, do 20 de novembro, polo que se dispón a substitución dun representante dos intereses sociais no Consello Social da Universidade de Vigo.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 09/12/1998

O artigo 3 da Lei 5/1987, do 27 de maio (DOG nº 103, do 2 de xuño), do Consello Social da Universidade e do Consello Universitario de Galicia determina a composición do Consello Social da Universidade. Pola súa banda, os artigos 5 e 6 da lei establecen o procedemento de designación dos membros do referido Consello Social.
A Universidade de Vigo, en uso das súas competencias, comunicoulle á Consellería de Educación e Ordenación Universitaria a baixa de Benito Gama Calvo como membro do Consello Social desa universidade, que fora designado pola Unión Xeral de Traballadores de Galicia en representación dos intereses sociais, e a súa substitución por Santos Héctor Rodríguez Díaz, para os efectos previstos no artigo 7 da Lei 5/1987.
Así mesmo, recibíronse nesta consellería, en cumprimento do artigo 8 da mencionada Lei 5/1987, do 27 de maio, do Consello Social da Universidade e do Consello Universitario de Galicia, os documentos preceptivos por parte do novo membro designado de non incorrer en incompatibilidade.
Por todo iso, por instancia da Universidade de Vigo, e por proposta do conselleiro de Educación e Ordenación Universitaria, en cumprimento do artigo 7 da Lei 5/1987, e en uso das atribucións conferidas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro e logo de deliberación do Consello da Xunta de Galicia na súa reunión do día vinte de novembro mil novecentos noventa e oito,
DISPOÑO:
Artigo único.-Nomear como membro do Consello Social da Universidade de Vigo a Santos Héctor Rodríguez Díaz en representación dos intereses sociais.
Esta persoa substitúe, polo mesmo concepto, a Benito Gama Calvo, que cesa como membro do Consello Social da Universidade de Vigo, e ó que lle agradecémo-los servicios prestados.
Disposición derradeira
O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vinte de novembro de mil novecentos noventa e oito.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
11027
RESOLUCIÓN do 17 de novembro de 1998, da Dirección Xeral de Centros e Inspección Educativa, pola que se lle autoriza a ampliación dunha unidade de educación infantil e dúas unidades de educación primaria ó centro privado Mariano de Vigo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/12/1998

Examinado o expediente incoado pola titularidade do centro privado Mariano de Vigo, no que solicita a ampliación dunha unidade de educación infantil e dúas unidades de educación primaria.
Resultando que o expediente foi tramitado pola Delegación Provincial de Educación e Ordenación Universitaria de Pontevedra que o envía cos informes emitidos pola Inspección de Educación e pola Unidade Técnica.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4), o Real decreto 1004/1991, do 14 de xuño (BOE do 26), a disposición derradeira primeira do Decreto 133/1995, do 10 de maio (DOG do 22), a Orde do 20 de setembro de 1995 (DOG do 15 de decembro), polo que se desenvolve o antedito decreto.
Considerando que o devandito centro privado ten autorización definitiva para impartir educación infantil e educación primaria.
Esta dirección xeral, ó abeiro da disposición derradeira primeira da Orde do 20 de setembro de 1995,
RESOLVE:
Autoriza-la ampliación dunha unidade de educación infantil e dúas unidades de educación primaria ó centro privado que se relaciona no anexo da presente resolución, facendo constar que, para a súa posta en funcionamento, a titulación do profesorado deberá axustarse ó establecido no Real decreto 1004/1991.
Santiago de Compostela, 17 de novembro de 1998.
Severino Somoza Gómez
Director xeral de Centros e Inspección Educativa
ANEXO
Provincia: Pontevedra.
Concello: Vigo.
Localidade: Vigo.
Enderezo: Urzáiz, 122.
Denominación: Mariano.
Titular: Congregación R.R. Franciscanas M.D. Pastor.
Nivel: educación infantil-2º ciclo.
Unidades de que constaba: 5.
Unidades novas autorizadas: 1.
Total de unidades autorizadas: 6.
Nivel: educación primaria.
Unidades de que constaba: 16.
Unidades novas autorizadas: 2.
Total de unidades autorizadas: 18.
Composición resultante:
Centro de educación infantil: 6 unidades.
Centro de educación primaria: 18 unidades.
Centro de educación secundaria: 12 unidades de educación secundaria obrigatoria.
Centro de bacharelato de 4 unidades coas modalidades seguintes: ciencias da natureza e da saúde e humanidades e ciencias sociais.
11283
DECRETO 353/1998, do 27 de novembro, polo que se acepta a cesión a título gratuíto dunha parcela situada no termo municipal de Boiro (A Coruña), feita a favor da Comunidade Autónoma de Galicia para a construcción dun centro de ensino secundario.
CONSELLERÍA DE ECONOMÍA E FACENDA — III. OUTRAS DISPOSICIÓNS — 15/12/1998

O Pleno da Corporación Municipal de Boiro, en sesión celebrada o 27 de agosto de 1998, acordou a cesión á Comunidade Autónoma de Galicia dunha parcela de terreo para a construcción dun centro de ensino secundario.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma galega, e 34 do seu regulamento, aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta da Xunta de Galicia, por proposta do conselleiro de Economía e Facenda. Así mesmo, os artigos 23.1º da dita lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles sobrepase o seu valor intrínseco; ben que non se consideran carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, de conformidade coa proposta do conselleiro de Economía e Facenda, feita nos termos nos que o Concello de Boiro (A Coruña) acordou a cesión e logo de deliberación do Consello da Xunta de Galicia na súa reunión do día vintesete de novembro de mil novecentos noventa e oito,
DISPOÑO:
Artigo 1º
Acéptase, nos termos fixados no acordo do pleno do Concello de Boiro (A Coruña), a cesión gratuíta feita polo dito concello a favor da Comunidade Autónoma de Galicia dunha parcela situada na zona da Cachada, lugar de Tenencia, termo municipal de Boiro (A Coruña), dunha superficie aproximada de 10.178 m. Linda ó norte, máis do Concello de Boiro; ó sur, futura rúa nº 4 e detrás propiedades particulares; ó leste, máis do Concello de Boiro; e ó oeste, futura rúa nº 18 e detrás, propiedades particulares.
O predio matriz, do que se segregará a parcela cedida, figura inscrito no Rexistro da Propiedade de Noia, no tomo 948 do arquivo, libro 156 do Concello de Noia, folio 69, predio nº 14.212, inscrición 1ª.
Artigo 2º
O inmoble cedido destinarase á construcción pola Consellería de Educación e Ordenación Universitaria dun centro de ensino secundario.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e a inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo
tódolos trámites necesarios para a efectividade do presente decreto.
Santiago de Compostela, vintesete de novembro de mil novecentos noventa e oito.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
11191
ORDE do 10 de decembro de 1998 pola que se conceden o Premio Eugenio Montero Ríos de Investigación Social e o Premio para Investigadores Mozos (área de ciencias sociais), correspondentes ós Premios Galicia de Investigación 1998.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 15/12/1998

Pola orde da Consellería da Presidencia e Administración Pública do 5 de setembro de 1998 (DOG do 17 de setembro), convocáronse o Premio Eugenio Montero Ríos de Investigación Social e o Premio para Investigadores Mozos (área de ciencias sociais), correspondentes ós Premios Galicia de Investigación 1998.
De acordo co establecido nas bases da convocatoria, a decisión adoptada polo xurado debe darse a coñecer mediante a correspondente publicación no Diario Oficial de Galicia.
En consecuencia, e tendo en conta a proposta elaborada polo xurado,
RESOLVO:
Primeiro.-Concede-lo Premio Eugenio Montero Ríos de Investigación Social a Carlos Fernández-Novoa Rodríguez.
Segundo.-Concede-lo Premio para Investigadores Mozos (área de ciencias sociais) a Estrella Romero Triñanes.
A presente orde pon fin á vía administrativa segundo o disposto no artigo 109 c) da Lei 30/1992, de réxime xurídico das administracións públicas e do procedemento administrativo común.
Santiago de Compostela, 10 de decembro de 1998.
Dositeo Rodríguez Rodríguez
Conselleiro da Presidencia e Administración Pública
11190
ORDE do 18 de novembro de 1998 pola que se autoriza definitivamente a apertura e funcionamento do centro privado Martín Códax de Vigo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/12/1998

Examinado o expediente instruído por instancia do titular do centro privado Martín Códax de Vigo, no que solicita autorización definitiva para a súa apertura e funcionamento.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria, que se remite cos informes correspondentes.
Vistos a Lei 1/1990, do 3 de outubro (BOE do 4), de ordenación xeral do sistema educativo, Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio
(DOG do 22), sobre autorización de centros docentes privados para impartir ensinanzas en réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que concorren no expediente os requisitos esixidos nas disposicións vixentes para poder acceder ó solicitado.
Esta consellería, por proposta da Dirección Xeral de Centros e Inspección Educativa,
DISPÓN:
Primeiro.-Autoriza-la apertura e funcionamento do centro de educación secundaria, e, como consecuencia disto, establece-la configuración definitiva dos centros existentes no mesmo edificio ou recinto escolar, segundo se especifica no anexo.
Segundo.-A presente autorización producirá efectos progresivamente, a medida que se implanten as ensinanzas autorizadas de acordo co calendario de aplicación da nova ordenación do sistema educativo.
Terceiro.-Antes do inicio das ensinanzas de educación secundaria obrigatoria que se autorizan, a Delegación Provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que impartirá docencia no dito centro.
Cuarto.-O centro de educación secundaria que pola presente orde se autoriza deberá cumpri-la norma básica da edificación NBE-CPI/1996, de condicións de protección contra incendios nos edificios, aprobada por Real decreto 2177/1996, do 4 de outubro (BOE do 29). Todo isto sen prexuízo de que teñan que cumprirse outros requisitos esixidos pola normativa municipal ou autonómica.
Quinto.-Queda o centro obrigado ó cumprimento da lexislación vixente e a solicita-la oportuna revisión cando teña que modificarse calquera dos datos que sinala a presente orde.
Santiago de Compostela, 18 de novembro de 1998.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra.
Concello: Vigo.
Localidade: Vigo.
Enderezo: Avda. do Aeroporto, 734.
Código do centro: 36010095.
Denominación específica: Martín Códax.
Titular: Centro de Estudios Martín Códax, S.A.
Composición resultante:
a) Centro de educación infantil: 6 unidades.
b) Centro de educación primaria: 18 unidades.
c) Centro de educación secundaria: 12 unidades de educación secundaria obrigatoria.
10902